Hou jou huis se oppervlakke só skoonOm jou hande skoon te hou, is nie die enigste ding wat jy kan doen om die verspreiding van die koronavirus (Covid-19) te bekamp nie; dit is belangrik dat jy ook jou oppervlakke reinig om seker te maak jy is veilig gedurende die afsonderingstydperk. Nicola Hickman, handelsmerkbestuurder van die steriliseringproduk Milton, sê die koronavirus moet by sy oorsprong gestop word sodat ons die verspreiding daarvan kan beperk. Daarom moet ons ons oppervlakke skoon hou. “Die doeltreffendste manier om jou en jou familie teen siektes te beskerm is deur middel van volgehoue handhigiëne, maar dit is ook belangrik om jou oppervlakke behoorlik skoon te maak,” sê Hickman. “Dit is laasgenoemde wat gereeld geïgnoreer word of wat agterweë bly. Wat die meeste mense nie besef nie, is dat onlangse wetenskaplike inligting daarop dui dat die koronavirus aansteeklik kan bly op oppervlakke vir tot 72 uur.” Volgens die Wêreldgesondheidsorganisasie (WGO) is dit nog nie duidelik hoe lank die koronavirus aktief op oppervlakke bly nie, maar navorsing toon dat dit “enigiets van ŉ paar uur tot ŉ paar dae op oppervlakke kan agterbly”. Volgens die Amerikaanse Sentrum vir Siektebeheer en Voorkoming (CDC) is dit veral belangrik om jou huis skoon te maak en te ontsmet wanneer iemand in jou huis siek is. Die CDC stel die volgende voor: Maak skoon Ontsmet Sagte oppervlakke Elektronika Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.